Diere kom kinders vermaak - Supplements - Erongo
Thursday, June 27th, 2019 13:01:01
‘n Haas, ‘ n verkleurmannetjie en ‘n mier is die karakters wat Saterdag die verbeelding van kinders gaan aangryp in drie poppekasvertonings wat by die Christelike Privaat Skool aangebied gaan word.
Die avonture van die bekende Peter Rabbit, ‘n karakter uit die pen van Beatrix Potter, kom 10:00 eerste aan die beurt. Op pad mark toe om vars groente vir die Kerstafel te kry, wag daar talle gebeurlikhede op die gewilde haas.
Dan kom die verkleurmannetjie om 13:00 aan die beurt wat ‘n lied by ‘n olifant leer wat sy hele lewe verander. En dit nadat hy gedink het hy is net goed genoeg om vlieë te vang en in die boom te sit.
In die Dilemma van Manie Mier vind Manie uit hoekom hy nie die koningin kan wees nie, maar leer deur sy vriende dat almal in die lewe ‘n spesiale taak het om te doen en dat ons dit na die beste van ons vermoë moet doen. Dit begin 16:00.
Die toegang vir al die vertonings is N$30.